Ens ha encantat! Per començar, l'illa val molt la pena de visitar. I la nostra estada als apartaments de la Maria va ser molt agradable.
L'habitació és gran, neta, ben decorada i està molt ben equipada. El millor, el lavabo, amb una dutxa d'on sortia aigua a molta pressió. El llit, a més a més, ens va semblar força còmode. La cuina, tot i que no la vam fer servir gaire, té de tot (la nevera i el microones és el que més destacaria).
Quant a la ubicació, no està al mateix port, però les distàncies són tan curtes que ens va ser indiferent.
Finalment, la Maria és una persona encantadora, que ens va solucionar els dubtes i ens va venir a recollir i a acomiadar al port. Un 10!